Diari Oficial de la Generalitat Valenciana


Sumari del DOGV 7286, del 02-06-2014 (2014/4919)

DECRET 76/2014, de 30 de maig, del Consell, pel qual s'exclouen de la forest catalogada d'utilitat pública de la província de València número 127, denominada Bascons, situada en el terme municipal d'Oliva i propietat del seu ajuntament, aquells terrenys que, formant-ne part, han perdut la condició de sòl forestal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4919


Data del document
:   30-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 76/2014, de 30 de maig, del Consell, pel qual s'exclouen de la forest catalogada d'utilitat pública de la província de València número 127, denominada Bascons, situada en el terme municipal d'Oliva i propietat del seu ajuntament, aquells terrenys que, formant-ne part, han perdut la condició de sòl forestal. [2014/4919]  
De conformitat amb el que disposen els articles 16 i 17 de la Llei 43/2003, de 21 de novembre, de Forests, i l'article 31 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la descatalogació parcial i l'exclusió del Catàleg de Forests de Domini Públic i d'Utilitat Pública de la Província de València, d'aquells terrenys que encara que formen part de la forest catalogada d'utilitat pública núm. 127, denominada Bascons, sítia en el terme municipal d'Oliva i propietat del seu ajuntament, han perdut la condició de sòl forestal. S'han justificat plenament les circumstàncies que ho motiven, per això és procedent dictar el decret corresponent.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 30 de maig de 2014,  
  
DECRETE  
  
Article 1. Descatalogació  
Del Catàleg de Forests de Domini Públic i d'Utilitat Pública de la Província de València es descataloguen i exclouen 2.590,22 m² de terreny forestal, que formen part de la forest d'utilitat pública número 127 d'eixe catàleg, denominada Bascons, sítia en el terme municipal d'Oliva i propietat del seu ajuntament.  
  
Article 2. Modificació del Catàleg de Forests de Domini Públic i d'Utilitat Pública de la Província València  
Es modifica la inscripció de la forest catalogada d'utilitat pública de la província de València número 127 del Catàleg de Forests de Domini Públic i d'Utilitat Pública de la Província de València, denominada Bascons, d'acord amb els plànols i la resta de documentació que es troba en l'expedient, que queda de la manera següent:  
1. Número del CUP València: 127.  
2. Forest: Bascons.  
3. Província: València.  
4. Partit judicial: Gandia.  
5. Municipi: Oliva.  
6. Límits:  
a) Nord: cultius de propietat particular.  
b) Est: carretera de Pego i cultius de propietat particular.  
c) Sud: província d'Alacant (terme municipal de Pego) i cultius de propietat particular.  
d) Oest: província d'Alacant (terme municipal d'Adsubia i nucli de Forna), terme municipal de Vilallonga i cultius de propietat particular.  
  
7. Cabuda total: 517,73 hectàrees.  
8. Cabuda pública: 512,73 hectàrees.  
9. Espècie o espècies principals: Pinus halepensis.  
10. Inscripció registral: no hi consta.  
11. Amollonament: no hi consta.  
12. Enclavats: 5 hectàrees.  
13. Servituds: no hi consten.  
14. Càrregues: no hi consten.  
  
Article 3. Costos de delimitació i amollonament  
Els costos de delimitació i amollonament derivats de la modificació del catàleg aniran a càrrec de la societat estatal Aguas de las Cuencas Mediterráneas, SA, (ACUAMED).  
  
DISPOSICIÓ FINAL  
  
Única. Eficàcia  
Este decret produirà efectes des de l'endemà de la publicació en el Diari Oficial de la Comunitat Valenciana.  
  
Contra este decret, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació d'este decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de maig de 2014  
  
El president de la Generalitat,  
ALBERTO FABRA PART  
  
La Consellera d'Infraestructures,  
Territori i Medi Ambient,  
ISABEL BONIG TRIGUEROS